Крштение Господово

Крштение Господово при Јован Крстител — настан што го означува почетокот на Исусовата јавна проповед. Христијанскиот свет денес го смета крштението Господово за важен настан, врз кој се темели христијанското крштевање. За крштевањето на Исус се зборува во евангелијата според Матеј, Марко и Лука, додека во Евангелие според Јован крштевањето на Исус не е директно опишано.

Многумина современи теолози и научници го сметаат за историски настан крштевањето на Исус.Christianity: A Biblical, Historical, and Theological Guide by Glenn Jonas, Kathryn Muller Lopez 2010, pp. 95–96Studying the historical Jesus: evaluations of the state of current research by Bruce Chilton, Craig A. Evans 1998  pp. 187–98The Gospel of Matthew by Daniel J. Harrington 1991  p. 63

Јован Крстител вршел обредни капења на реката Јордан и проповедал крштевање заради покајување и простување на гревовите. Според христијанското предание, Исус по крштевањето поминал четириесет дена во пустината, а потоа почнал да проповеда.Jevanđelje po Marku 1:13-14

Христијанска традиција 

Евангелијата од Новиот завет проповедаат дека Исус кога имал триесет години  отишол да се крсти кај Јован Крстител. Според христијанските извори, Јован му рекол на Исус: „Ти треба мене да ме крштеваш, а ти доаѓаш при мене“ (Матеј 3;14), и дека го крстил по инсистирањето на Исус. Според евангелијата, откако Јован го потопил Исуса во реката Јордан и го крстил, од небото врз Исус се слегол Светиот Дух во вид на гулаб и се отворило небото, и Божјиот глас проговорил: Ти си синот мој возљубен. Овој настан се нарекува богојавление.

Во Евангелието според Лука Светиот Дух се појавува во форма на гулаб, па од тогаш гулабот е познат симбол во христијанската уметност за Светиот Дух.Clarke, Howard W. The Gospel of Matthew and its Readers: A Historical Introduction to the First Gospel. Bloomington: Indiana University Press, 2003.William F. Albright and C.S. Mann. "Matthew". The Anchor Bible Series. New York: Doubleday & Company, 1971. Вообичаената претстава е отворено небо над Исус и гулабот кој слегува врз Исус.Medieval art: a topical dictionary by Leslie Ross 1996  p. 30

Галерија

 Наводи 

Категорија:Исус Христос
Категорија:Јован Крстител
Категорија:Евангелие според Лука
Категорија:Евангелие според Марко
Категорија:Евангелие според Матеј
Категорија:Христијански поими
Категорија:Христијанството во 1 век